《有怀竹隐之笋复用前韵》
宋代·赵蕃

我家章泉旁，生事苦不足。惟馀数亩地，有竹森似束。

别来梦寐之，诗语见编录。况当萌茁时，孰杜樵采辱。

官居亦何有，有此数竿绿。定应好事人，知我来此欲。

不然朝暮间，何计能医俗。尚嫌地形浅，笋夥当掘斸。

不能助幽深，何况增诘曲。袖短舞难长，吾俸五斗粟。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。